จากหนังสือที่ กท.8103/589 ลงวันที่ 3 ก.พ.2566 ของเขตสะพานสูง ที่ได้ให้ประชาชนผู้พักอาศัยในซอยนักกีฬาแหลมทอง 20 ทำแบบสอบถามความคิดเห็น ขณะอยู่ระหว่างกำลังปรับปรุงซอย นั้น
          ประชาชนที่ได้รับความเดือดร้อนในเรื่องนี้ ใคร่ขอทราบผลการพิจารณาจาก 
เขตสะพานสูง ด้วยว่าผลจากแบบสอบถามมีทั้งหมดจำนวนเท่าใด เห็นด้วยกี่ราย ไม่เห็นด้วยกี่ราย ไม่มีคำตอบกี่ราย (จากผู้อยู่อาศัยในซอยทั้งหมดรวมตึกแถว 25 ราย )
การพิจารณาได้นำเหตุผลของประชาชนที่ได้รับความเดือนร้อนที่ต้องปรับปรุงบ้านมาพิจารณาประกอบด้วยหรือไม่อย่างใด
          เพื่อความโปร่งใสชัดเจน จึงขอความกรุณาให้คำตอบกับประชาชนที่ได้รับความเดือดร้อนด้วยว่า ท่านจะสั่งการอย่างใดในเรื่องนี้ ก่อนที่ผู้รับเหมาจะเทปูนยกระดับผิวจราจร เพราะขณะนี้ผู้รับเหมาได้กลับเข้ามาทำงานอย่างต่อเนื่องแล้ว โดยก่อบ่อพักในระดับเดิมทั้งหมด ตั้งแต่วันที่ 16 ก.พ.66  และหากเป็นไปได้ขอเชิญ ผอ.เขตสะพานสูง เข้ามาดูสถานที่จริงที่มีปัญหากันในขณะนี้ด้วย จักขอบคุณยิ่ง      

      # 9 ธ.ค.65  ผู้รับเหมาเอารถแมคโครเข้ามาเจาะพื้นตลอดแนวท่อระบายน้ำเดิม จากนั้นก็มาทำงานต่อบ้าง/หยุดงานบ้าง โดยไม่ได้ทำต่อเนื่องทุกวัน จะหยุดงานมากกว่ามาทำงาน

# 5 ม.ค.66  ขุดตักผิวคอนกรีตออกจากแนวท่อเดิมใส่รถบรรทุกเพื่อนำไปทิ้ง

# 6 ม.ค.66  วางท่อระบายน้ำขนาด 0.60 เมตร (ขนาดความกว้างของท่อทั้งหมดวัดโดยรอบเท่ากับ 0.75 ม.)ซ้อนลงบนท่อ
ระบายนำ้เดิมเลย โดยไม่ได้ขุดปรับระดับให้ต่ำลง ยกเว้นพื้นที่สำหรับวางบ่อพัก จึงจะขุดดินออกบ้างเพื่อปรับระดับรองรับบ่อพักนำ้ใหม่ อนึ่งขนาดท่อใหม่มีขนาดเล็กกว่า 0.80 ม. ไม่ได้เป็นไปตามสเปคที่ฝ่ายโยธา เขตสะพานสูง กำหนดไว้ ซึ่งเคยแจ้งผ่านไลน์กทม.ให้ผู้ร้องรับทราบ เมื่อวันที่ 22 มิ.ย. 2564

# 12 ม.ค.66  ผู้ร้องถาม หน.ผู้รับเหมาว่าทำไมวางท่อที่หน้าบ้านสูงจัง เขาบอกว่าน้ำจะได้ไหลเร็วและบอกอีกว่าจะเทถนนสูงเท่าถนนเมนเลย ในวันนั้นไม่มีเจ้าหน้าที่ เขตสะพานสูง เข้ามาดูแล/ตรวจสอบจึงเริ่มไม่แน่ใจว่าผู้รับเหมาเข้าใจผิดหรือเปล่า ทำงานตรงสเปคไหม เพราะฝ่ายโยธาเคยแจ้งให้ผู้ร้องทราบแล้วว่า ถ้ายกระดับผิวจราจรจะส่งผลกระทบต่อบ้านเรือนประชาชนในซอย ตามไลน์กทม.แจ้งมาเมื่อ 15 กันยายน 2563 จึงร้องเรียนไปที่เพื่อนชัชชาติ เวลา 16.42 น. ซึ่งจนถึงขณะนี้ก็ยังไม่มีคำชี้แจงจากเขตสะพานสูงแต่อย่างใด

# 14 ม.ค.66  ผู้รับเหมาเริ่มเทบ่อพัก ผู้ร้องสังเกตว่าหากเทถนนน่าจะสูงเกินไปซึ่งจะมีผลกระทบกับบ้านของประชาชนในซอยอย่างมาก (เรื่องนี้ฝ่ายโยธา เขตสะพานสูงเคยแจ้งผ่านไลน์กทม.ให้ผู้ร้องทราบมาแล้ว ตั้งแต่ 15 กันยายน 2563)

# 16 ม.ค.66  ผู้ร้องเห็นว่าผู้รับเหมาก็เดินหน้าทำงานคืบหน้าต่อไปเรื่อยๆจากวันที่ 12
ม.ค.ปริมาณงานประมาณ 30% ถึงวันที่ 15 ม.ค.ปริมาณงานก็จะไปถึงประมาณ 40%  และยังไม่มีเจ้าหน้าที่เขตสะพานสูง เข้ามาชี้แจงแต่อย่างใด จึงได้ร้องเรียนไปที่ไลน์เพื่อนชัชชาติอีกครั้งหนึ่งในวันที่ 16 ม.ค.66 เวลา 21.00 น.โดยขอให้พิจารณาระงับการดำเนินงานไปก่อน จนกว่าจะมีการตรวจสอบ/ชี้แจงจากเขตสะพานสูง เพื่อหาทางแก้ไขปัญหาในเบื้องต้นร่วมกันก่อนที่จะเดินหน้าทำงานต่อไปอีกเรื่อยๆ เพราะหากปริมาณงานเดินหน้าไปมากกว่านี้ก็จะยากต่อการแก้ไขมากขึ้นไปอีก เรื่องนี้ได้ร้องเรียนกันมานานมากตั้งแต่ปี 2559 จนถึงปัจจุบัน จึงเห็นว่าควรได้รับการพิจารณาแก้ไขอย่างรอบคอบ/รอบด้านมากกว่านี้

# 17 ม.ค.66  ได้โทร.หาผู้อำนวยการ เขต
สะพานสูง เลขา ผอ.แจ้งว่า ผอ.ไปราชการต่างจังหวัด อีกหลายวันถึงจะกลับ จึงได้พูดถึงปัญหาที่เกิดขึ้น และขอให้เลขา ผอ.เขตสะพานสูง ช่วยแจ้งปัญหาให้ ฝ่ายโยธาทราบด้วย

# 18 ม.ค.66  ผู้รับเหมาวางโครงเหล็กเพื่อทำฝาท่อสำหรับปิดบ่อพัก

# 19 ม.ค.66  ผู้ร้องได้โทร.ไปที่ #1555 แจ้งร้องทุกข์ถึงปัญหาที่เกิดขึ้น โดยคุณ
พิษณุเป็นผู้รับเรื่อง จึงร้องขอที่จะพูดคุยกับระดับผู้บริหาร กทม. คุณพิษณุ บอกว่าจะประสานให้ ต่อมาประมาณ 11.30 น. นาย 
สรวิทย์ แก้วผลึก นายช่างโยธาชำนาญงาน ฝ่ายโยธา เขตสะพานสูง ซึ่งเป็นผู้เสนอของบประมาณ ได้โทร.เข้ามาบอกว่าจะให้คุณพินิจ สุวิวัฒน์พงศ์ ซึ่งเป็นผู้ควบคุมงานนี้
พร้อมบริษัทผู้รับเหมา เข้ามาพบที่บ้านผู้ร้องเพื่อจะได้แก้ไขปัญหาร่วมกัน โดยผู้ร้องแจ้งในเบื้องต้นไปว่า ขอให้หาวิธีแก้ไขเพื่อลดระดับถนนให้ต่ำลงอีก

# 20 ม.ค.66  ประมาณ 10.30 น.เจ้าหน้าที่
เขตสะพานสูง ได้มาเรียกขอพบผู้ร้อง โดยมิได้นัดหมายมาก่อนแต่อย่างใด ประกอบด้วยนายคมสัน ตรีศูนย์ วิศวกรโยธาปฏิบัติการและนายพินิจ สุวิวัฒน์พงศ์ ผู้ควบคุมงาน ฝ่ายโยธา เขตสะพานสูง พร้อมทั้งนายณธีพัฒน์ฯ  ผู้รับเหมาบริษัทชื่นสุวรรณ ได้ร่วมกันเจรจากับผู้ร้องและเพื่อนบ้านที่ได้รับ
ผลกระทบที่สามารถตามได้ในขณะนั้น
(จำนวน2-3 คน)เพื่อหาวิธีแก้ไขปัญหาการยกระดับผิวจราจรสูงไป จะทำให้บ้านเรือนประชาชนในซอยได้รับความเดือดร้อนมากผลการเจรจาสรุปได้ว่า ผู้รับเหมาสามารถลดระดับความสูงลงได้ ประมาณ 10 เซ็น ซึ่งผู้ร้องและเพื่อนบ้านที่ได้รับความเดือดร้อนยอมรับได้ตามที่ผู้รับเหมาเสนอมา แต่มีบ้านเลขที่ 5 “คุณต้อย”ออกมาคัดค้านไม่ยินยอมบอกว่าถนนสูงก็ดีแล้ว ขอให้ออกแบบสอบถามใหม่ จึงจบการเจรจา เวลา 13.00 น.(มีภาพถ่ายประกอบ 2 ภาพ)



# 21 ม.ค.66 ผู้รับเหมาได้หยุดการทำงานตั้งแต่วันนี้ถึง 27 ม.ค.66

# 23 ม.ค.66  จากการเจรจาเมื่อ 20 ม.ค.66 จนท.เขตแจ้งว่าเคยปรับปรุงถนน/ท่อระบายน้ำที่ซอย 32 มาแล้วไม่มีปัญหาแต่อย่างใด  ดิฉันและคุณณรงค์ได้เดินไป
ดูตั้งแต่ซอย 30-34 ก็ไม่พบการปรับปรุงถนน/ท่อระบายนำ้แต่อย่างใด ถนนยังอยู่ในสภาพเดิม มีปูนเทเสริมหน้าปากซอยเพียงเล็กน้อยเท่านั้นแทบทุกซอย

# 25 ม.ค.66 ช่วงเช้า เห็นป้ายมาติดที่หน้าปากซอยมีข้อความดังนี้”เขาเอาความเจริญมาให้ก็ไปคัดค้านกัน เวลาฝนตกนำ้ท่วมก็ลำบาก เอาความเจริญไว้ให้ลูกๆหลานๆมันเถอะ เดี๋ยวเราก็ตายกันไปหมดแล้ว จะค้านทำไม  ให้ช่างเขามาทำต่อเถอะ ทำช้าแล้วเดี๋ยวหน้าฝนจะลำบากกันมากกว่านี้” (มีภาพถ่ายประกอบ 2 ภาพ)




# 28 ม.ค.66 ผู้รับเหมาเริ่มนำรถแมคโครมาเจาะถนนตามแนวบ่อพักนำ้เดิม ฝั่งขวามือ สำหรับวางบ่อพักและท่อระบายนำ้เพิ่มเติมเพื่อระบายนำ้ออกแบบคู่ขนานกับฝั่งซ้ายมือและขุดร่องกลางถนนบริเวณหน้าบ้านเช่า (บ้านเลขที่ 16) เพื่อระบายนำ้ที่เอ่อขังอยู่ไปลงท่อนำ้ฝั่งซ้ายมือ (บ้านเลขที่ 15)

# 29 ม.ค.66 ผู้รับเหมานำรถแมคโครมาขุดเจาะบริเวณจุดวนกลับรถของซอย เพื่อวางบ่อพักและท่อระบายนำ้เพิ่มเติม เพื่อเพิ่มประสิทธิภาพการระบายนำ้แบบคู่ขนานกับฝั่งซ้ายมือ (เดิมฝั่งขวามือไม่มีท่อระบายนำ้ออกไปโดยตรง ใช้วิธีเชื่อมต่อท่อกับฝั่งซ้ายมือเพื่อระบายนำ้ออก)

# 30 ม.ค.66  ผู้รับเหมานำรถแมคโครมาขุดเจาะเพื่อวางบ่อพักและท่อระบายนเพิ่มเติมต่อจากเมื่อวาน โดยทำงานอย่างต่อเนื่องไม่หยุดพักกลางวันเลย จากท้ายซอยถึงอาคาร บ้านเช่า เวลาประมาณ 14.00 น.
ผู้ร้องจึงโทร.ถึง ผอ.เขตสะพานสูง เลขาแจ้งว่า ต้องไปพูดคุยกับเจ้าหน้าที่ฝ่ายโยธา จึงโอนสายให้คุยกับฝ่ายโยธา ได้พูดคุยกับคุณพินิจ สุวิวัฒน์พงศ์ ผู้ควบคุมงานนี้ คุณพินิจฯ บอกว่าต้องคุยกับวิศวกร รอสายอยู่นาน นายคมสัน ตรีศูนย์ จึงมาพูดคุยด้วย  ผู้ร้องได้สอบถามถึงผลการเจรจาเมื่อวันที่ 20 ม.ค.66 ว่า ได้ดำเนินการไปถึงไหนแล้ว ขณะนี้เวลาผ่านมา 10 วัน เขาแจ้งว่ากำลังจะทำแบบสอบถามกันใหม่ เพราะมีผู้คัดค้านกันจำนวนมากที่เห็นด้วยกับถนนสูง (ไม่ทราบว่าไปนำรายชื่อผู้คัดค้านมาจากไหน/ด้วยวิธีการที่ถูกต้องหรือไม่อย่างไร) เพราะในวันที่เจรจากันเมื่อวันที่ 20 ม.ค.66 มีผู้ออกมาคัดค้านเพียงรายเดียวคือบ้านเลขที่ 5  จึงแจ้งไปว่า ขณะนี้ผู้รับเหมาได้เข้ามาทำงานต่อแล้ว ไม่ทราบว่าจะทำการยกผิวจราจรที่เท่าไหร่ เกรงจะมีปัญหาเหมือนฝั่งซ้ายมือ ที่ก่อบ่อพักไว้สูงเหมือนเดิมอีก 
ของเดิมที่ทำไว้จะแก้ไขได้หรือไม่ ก็ยังไม่มีคำตอบในเรื่องนี้เลย ขณะนี้ผู้รับเหมาเริ่มมาทำงานอีกแล้วตั้งแต่วันที่ 28 ม.ค.66 ถึง วันที่ 30 ม.ค.66 จะทำสูงเหมือนกับฝั่งซ้ายมืออีกหรือเปล่า นายคมสันฯแจ้งว่าเดี๋ยวจะให้ผู้รับเหมาหยุดงานก่อน จนกว่าฝ่ายโยธาจะแก้ไขปัญหาเดิมที่ค้างอยู่ตั้งแต่วันที่ 20 ม.ค.66ให้เสร็จสิ้นเสียก่อน แต่ก็ไม่ได้แจ้งผู้รับเหมาให้หยุดงานแต่อย่างใด

# 31 ม.ค.66  ผู้รับเหมานำรถแมคโครมาขุดเจาะเพื่อวางบ่อพักและท่อระบายนำ้เพิ่มเติมต่อจากเมื่อวานอย่างเร่งรีบ โดยไม่หยุดพักเลย

# 1 ก.พ.66  ผู้รับเหมานำรถแมคโครมาขุดเจาะเพื่อวางบ่อพักและท่อระบายนำ้เพิ่มเติมต่อเนื่องจากเมื่อวานจนถึงปากซอยฝั่งขวามือ โดยไม่ได้หยุดพักเลย

# 2 ก.พ.66 ผู้รับเหมานำรถแมคโครมาขุดเจาะเพื่อวางท่อระบายนำ้แบบคู่ขนานต่อเนื่องจากเมื่อวานบริเวณปากซอย ฝั่งขวามือ เลิกงานเวลาประมาณ 14.00 น.โดย
บอกกับบ้านเลขที่ 8 ว่าจะหยุดงาน 3 วันไปงานบวชหลาน และจะกลับมาทำงานต่อในวันจันทร์ที่ 6 ก.พ.2566 

# 3 ก.พ.66  ช่วงบ่ายคนงานหญิงของผู้รับเหมาขี่มอเตอร์ไซค์ เอาแบบสอบถามมาแจก ถามว่าทำไมจนท.เขตไม่มาแจกเอง
เขาบอกว่าจนท.โยธา ให้เอามาช่วยแจกแทน

# 6 ก.พ.66  ผู้รับเหมาไม่ได้มาทำงาน ประมาณ 6โมงเย็น คนงานหญิงของผู้
รับเหมาที่เคยมาแจกแบบสอบถาม มาเรียกขอรับแบบสอบถาม จึงบอกไปว่าได้ส่งเขตสะพานสูงไปแล้ว ได้แต่สงสัยว่าทำไมจนท.ฝ่ายโยธา ไม่มาส่ง/รับแบบสอบถามเอง เพราะเป็นหนังสือของทางราชการไม่ควรให้บุคคลภายนอกมาปฏิบัติการแทน
อีกทั้งเป็นผู้มีส่วนได้เสียในปัญหาที่เกิดขึ้นด้วย

# 7-9 ก.พ.66  ผู้รับเหมาไม่ได้มาทำงาน

# 10 ก.พ.66 ผู้รับเหมาไม่ได้มาทำงาน  ช่วงเช้ามีป้ายประกาศของเขตมาติดอยู่ที่ปากซอย 20 (มีภาพถ่ายประกอบ 1 ภาพ)


# 11 ก.พ.66 ผู้รับเหมาไม่ได้มาทำงาน หน.คนงานขนแผงเหล็กสำหรับก่อบ่อพัก
ใส่รถบรรทุกออกไปทั้งหมด จากหน้าบ้านเลขที่ 19

# 12 ก.พ.66 ผู้รับเหมาไม่ได้มาทำงาน 

# 13 ก.พ.66 ผู้รับเหมาไม่ได้มาทำงาน

# 14 ก.พ.66  ผู้รับเหมาไม่ได้มาทำงาน

# 15 ก.พ.66  ประมาณ 11.00 น.คนงานของผู้รับเหมานำแผงไม้ สำหรับก่อบ่อพักมาวางที่หน้าบ้านเลขที่ 17 

# 16 ก.พ.66  ประมาณ 9.00 น. หน.ผู้รับเหมานำคนงานมาก่อบ่อพักจากท้ายซอย
จนถึงบ้านเช่าจำนวน 8 บ่อ พร้อมเทปูน
ในระดับความสูงเท่ากับฝั่งซ้ายมือ ทั้งที่   ประชาชนที่ได้รับความเดือดร้อนและคัดค้านไป ยังไม่ได้รับคำตอบผลการพิจารณาจากเขตสะพานสูงแต่อย่างใด
ตั้งแต่ส่งแบบสอบถามความเดือดร้อนของประชาชนไปเมื่อ 6 ก.พ.2566

# 17 ก.พ.66  เวลา 8.30 น. หน.ผู้รับเหมา พร้อมคนงานมาแกะแบบบ่อพักที่เทปูนไว้เมื่อวานออก จำนวน 8 บ่อ และนำแผงไม้มาก่อบ่อพักต่อไปจนถึงปากซอย พร้อมเทปูนสูงในระดับเดียวกันโดยตลอด จนถึงวันนี้ประชาชนที่คัดค้านในซอย 20 ก็ยังไม่มีคำตอบและคำอธิบายจากเขตสะพานสูงแต่อย่างใด
#1555 #bkkrongtook